CELEX: 32003R1425
Language: ro
Date: 2003-08-11 00:00:00
Title: Regulamentul (CE) nr. 1425/2003 al Comisiei din 11 august 2003 de modificare a Regulamentului (CE) nr. 466/2001 în ceea ce privește patulinaText cu relevanță pentru SEE.

15/Volumul 10
            
            
               RO
            
            
               Jurnalul Ofícial al Uniunii Europene
            
            
               39
            
         32003R1425
   
               L 203/1
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1425/2003 AL COMISIEI
   
   din 11 august 2003
   de modificare a Regulamentului (CE) nr. 466/2001 în ceea ce privește patulina
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare privind contaminanții din produsele alimentare (1), în special articolul 2 alineatul (3),
   după consultarea Comitetului științific pentru alimentație umană (CSAU),
   întrucât:
   
               (1)
            
            
               Regulamentul (CE) nr. 466/2001 al Comisiei (2), astfel cum a fost modificat ultima dată prin Regulamentul (CE) nr. 563/2002 (3), stabilește nivelurile maxime ale anumitor contaminați în produsele alimentare. Au fost stabilite niveluri maxime pentru nitrați, aflatoxine, ochratoxina A, plumb, cadmiu, mercur, 3-MCPD și diotoxine.
            
         
               (2)
            
            
               Unele state membre au adoptat sau intenționează să adopte niveluri maxime pentru patulină în sucurile de fructe, în special în sucul de mere, produse din bucăți de mere, precum compotul de mere și piureul de mere și în produsele destinate sugarilor și copiilor de vârstă mică. Având în vedere diferențele dintre statele membre și riscul de denaturare a concurenței, sunt necesare măsuri comunitare pentru a asigura unitatea pieței, cu respectarea principiului proporționalității.
            
         
               (3)
            
            
               Patulina este o micotoxină produsă de ciuperci aparținând mai multor genuri, inclusiv din speciile Penicillium, Aspergillusși Byssochlamys. Deși patulina poate apărea în multe fructe, semințe și alte produse alimentare mucegăite, principalele surse de contaminare cu patulină sunt produsele din mere.
            
         
               (4)
            
            
               Comitetul Științific pentru Alimentație Umană a aprobat, în cadrul reuniunii sale din 8 martie 2000, o doză maximă tolerabilă provizorie (PMTDI) de 0,4 μg/kg greutate corporală (gc) pentru patulină.
            
         
               (5)
            
            
               În anul 2001 s-a desfășurat o sarcină specială „Evaluarea dozei zilnice de patulină din produsele alimentare la populația din statele membre ale UE”, în cadrul Directivei 1993/5/CEE a Consiliului din 25 februarie 1993 privind asistența ce trebuie acordată Comisiei și colaborarea dintre statele membre în domeniul examinării științifice a problemelor legate de produsele alimentare (4) (SCOOP). Pe baza evaluării, se poate concluziona că expunerea medie pare a fi mult sub PMTDI de 0,4 μg/kg gc. Cu toate acestea, ținând seama de grupurile specifice de consumatori, în special copiii mici, și de cele mai grave cazuri, expunerea la patulină este mai ridicată, dar, totuși, în limitele PMTDI.
            
         
               (6)
            
            
               Prin urmare, Regulamentul (CE) nr. 466/2001 ar trebui modificat în consecință.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 466/2001 se modifică după cum urmează:
   
               1.
            
            
               La articolul 5 se adaugă următorul alineat:
               „(4)   Comisia revizuiește nivelurile maxime pentru patulină, prevăzute la punctele 2.3.1 și 2.3.2 de la secțiunea 2 din anexa I până la 30 iunie 2005, în vederea reducerii lor pentru a ține seama de evoluția informațiilor științifice și tehnologice și de punerea în aplicare a «Codului de practică pentru prevenirea și reducerea contaminării cu patulină a sucului de mere și a sucului de mere utilizat ca ingredient în alte băuturi».”
            
         
               2.
            
            
               Anexa I se modifică în conformitate cu anexa la prezentul regulament.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 noiembrie 2003.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 august 2003.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 37, 13.2.1993, p. 1.
   
      (2)  JO L 77, 16.3.2001, p. 1.
   
      (3)  JO L 86, 3.4.2002, p. 5.
   
      (4)  JO L 52, 4.3.1993, p. 18.
   ANEXĂ
   La secțiunea 2 (Micotoxine) din anexa I, se adaugă punctul 2.3, cu următorul text:
   
      
                  „Produse
               
               
                  Patulină: niveluri maxime
                  (μg/kg sau ppb)
               
               
                  Metodă de prelevare de probe
               
               
                  Metodă de analiză de referință
               
            2.3.   Patulină
               
            
                  
                              2.3.1.
                           
                           
                              
                                          —
                                       
                                       
                                          Sucuri de fructe și nectar de fructe, în special suc de mere și sucuri de fructe utilizate ca ingrediente în alte băuturi (1)
                                          
                                       
                                    
                                          —
                                       
                                       
                                          Suc de fructe concentrat (1)după reconstituire în conformitate cu instrucțiunile producătorului
                                       
                                    
                        
               
                  50,0
               
               
                  Directiva 2003/78/CE
               
               
                  Directiva 2003/78/CE
               
            
                  
                              2.3.2.
                           
                           
                              Băuturi spirtoase (2), cidru sau alte băuturi fermentate pe bază de mere sau care conțin suc de mere
                           
                        
               
                  50,0
               
               
                  Directiva 2003/78/CE
               
               
                  Directiva 2003/78/CE
               
            
                  
                              2.3.3.
                           
                           
                              Produse pe bază de bucăți de mere, inclusiv compot de mere, piure de mere destinate consumului direct
                           
                        
               
                  25,0
               
               
                  Directiva 2003/78/CE
               
               
                  Directiva 2003/78/CE
               
            
                  
                              2.3.4.
                           
                           
                              
                                          —
                                       
                                       
                                          Suc de mere și produse pe bază de bucăți de mere, inclusiv compot de mere și piure de mere, pentru sugari și copii de vârstă mică (3)și etichetate și comercializate ca fiind destinate sugarilor și copiilor de vârstă mică
                                       
                                    
                                          —
                                       
                                       
                                          alte alimente pentru copii (5)
                                          
                                       
                                    
                        
               
                  10,0 (4)
                  
               
               
                  Directiva 2003/78/CE
               
               
                  Directiva 2003/78/CE
               
            
   
      (1)  Sucuri de fructe, inclusiv sucuri de fructe din concentrate, suc de fructe concentrat și nectar de fructe, în conformitate cu definiția din anexele 1 și 2 la Directiva 2001/112/CE a Consiliului din 20 decembrie 2001 privind sucurile de fructe și anumite produse similare destinate consumului uman (JO L 10, 12.1.2002, p. 58).
   
      (2)  Băuturi spirtoase în conformitate cu definiția de la articolul 1 din Regulamentul (CEE) nr. 1576/89 al Consiliului din 29 mai 1989 de stabilire a normelor generale cu privire la definirea, desemnarea și prezentarea băuturilor spirtoase (JO L 160, 12.6.1989, p. 1), astfel cum a fost modificat ultima dată prin Regulamentul (CE) nr. 3378/94 al Parlamentului European și al Consiliului din 22 decembrie 1994 (JO L 366, 31.12.1994, p. 1).
   
      (3)  Sugari și copii de vârstă mică în conformitate cu definiția de la articolul 1 din Directiva 91/321/CEE a Comisiei din 14 mai 1991 privind preparatele pentru sugari și preparatele de continuare (JO L 175, 4.7.1991, p. 35), astfel cum a fost modificată ultima dată prin Directiva 2003/14/CE (JO L 41, 14.2.2003, p. 37) și articolul 1 din Directiva 96/5/CE a Comisiei din 16 februarie 1996 privind preparatele pe bază de cereale și alimentele pentru copii destinate sugarilor și copiilor de vârstă mică (JO L 49, 28.2.1996, p. 17), astfel cum a fost modificată ultima dată prin Directiva 2003/13/CE (JO L 41, 14.2.2003, p. 33).
   
      (4)  Până la 1 noiembrie 2003 va fi validată, prin intermediul unui test circular internațional realizat în colaborare, o metodă de analiză care să demonstreze că se poate determina fiabil un conținut de patulină de 10 μg/kg. În cazul în care nu se poate demonstra, până la 1 noiembrie 2003, că se poate determina fiabil un conținut de patulină de 10 μg/kg, se va aplica nivelul de 25 μg/kg.
   
      (5)  Alimente pentru copii în conformitate cu definiția de la articolul 1 din Directiva 96/5/CE din 16 februarie 1996 privind preparatele pe bază de cereale și alimentele pentru copii destinate sugarilor și copiilor de vârstă mică (JO L 49, 28.2.1996, p. 17), astfel cum a fost modificată ultima dată prin Directiva 2003/13/CE (JO L 41, 14.2.2003, p. 33).”